తయ్యబ్ తాహిర్

తయ్యబ్ తాహిర్ (జననం 26 జూలై 1993) లాహోర్ వైట్స్, పాకిస్తాన్ జాతీయ జట్టు తరపున ఆడే పాకిస్తాన్ క్రికెటర్.
తొలినాళ్ళ జీవితం & కెరీర్
తయ్యబ్ తాహిర్ పాకిస్తాన్‌లోని పంజాబ్ ప్రావిన్స్‌లోని సారాయ్ అలంగీర్ సమీపంలోని థూన్ గ్రామంలో జన్మించి, 2007లో ప్రొఫెషనల్ క్రికెట్‌లోకి రాకముందు టేప్ బాల్ క్రికెట్ ఆడాడు. ఆయన 14 సంవత్సరాల వయస్సులో, తన మామ & తండ్రి ప్రోత్సాహంతో లాహోర్‌కు వెళ్లాడు, నగరంలోని పి అండ్ టి జిమ్‌ఖానా క్రికెట్ క్లబ్‌లో చేరి మాజీ అంతర్జాతీయ ఆల్ రౌండర్ అబ్దుల్ రజాక్‌తో కలిసి ఆడాడు, తరువాత 2015లో అన్ని ఫార్మాట్లలో దేశీయ క్రికెట్‌లోకి అడుగుపెట్టాడు.
దేశీయ కెరీర్
తయ్యబ్ తాహిర్ డిసెంబర్ 2018లో తన తొలి టీ20 ఇన్నింగ్స్‌లో, 2018–19 జాతీయ టీ20 కప్ సందర్భంగా పెషావర్‌పై లాహోర్ వైట్స్ తరపున అర్ధ సెంచరీ సాధించాడు.

ఆయన జనవరి 2021లో,  2020–21 పాకిస్తాన్ కప్ కోసం సెంట్రల్ పంజాబ్ జట్టులో చోటు దక్కించుకున్నాడు. ఆయన పోటీ ముగిసిన తర్వాత టోర్నమెంట్ బ్యాట్స్‌మన్‌గా ఎంపికయ్యాడు. 

ఆయన అక్టోబర్ 2021లో, 2021–22 క్వాయిడ్-ఎ-అజామ్ ట్రోఫీ రెండవ రౌండ్‌లో ఫస్ట్-క్లాస్ క్రికెట్‌లో తన తొలి సెంచరీని సాధించాడు.

ఆయన డిసెంబర్ 2022లో, 2023 పీఎస్ఎల్ కి ముందు ఫ్రాంచైజ్ కరాచీ కింగ్స్ ఎంపిక చేసింది.  ఇది పాకిస్తాన్ సూపర్ లీగ్‌లో అతని మొదటి భాగస్వామ్యం. ముల్తాన్ సుల్తాన్స్‌తో ఆడుతున్న టోర్నమెంట్‌లోని 14వ మ్యాచ్‌లో తన పీఎస్ఎల్ అరంగేట్రం చేసి తన తొలి పీఎస్ఎల్ అర్ధ సెంచరీని సాధించాడు.
అంతర్జాతీయ కెరీర్
తయ్యబ్ తాహిర్ జనవరి 2023లో న్యూజిలాండ్ పాకిస్తాన్ పర్యటన కోసం వన్డే ఇంటర్నేషనల్ జట్టుకు ఎంపికయ్యాడు. ఆయన మూడు వన్డేలలో ఏదీ ఆడలేదు. ఈ పర్యటనకు ఎంపికయ్యే ముందు ఇంగ్లాండ్‌లో దాదాపు మూడు సంవత్సరాలు క్లబ్ క్రికెట్ ఆడాడు.  

ఆయన మార్చి 2023లో ఆఫ్ఘనిస్తాన్‌తో జరిగిన సిరీస్ కోసం పాకిస్తాన్ ట్వంటీ20 అంతర్జాతీయ జట్టులో చోటు దక్కించుకున్నాడు, మార్చి 24న జరిగిన సిరీస్‌లోని మొదటి టీ20ఐలో అరంగేట్రం చేశాడు.
 మూలాలు 

బయటి లింకులు

వర్గం:1985 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు